Rossiya tashqi ishlar vaziri Sergey Lavrov 15-16 iyul kunlari Toshkentda bo‘lib o‘tadigan mintaqaviy konferensiyada ishtirok etish uchun O‘zbekistonga keladi. Foto: Rossiya TIV matbuot xizmati Konferensiya “Markaziy va Janubiy Osiyo: mintaqaviy bog‘liqlik. Tahdidlar va imkoniyatlar” mavzusida bo‘lib o‘tadi. Rossiya TIV rahbarining konferensiyada qatnashishi haqida RFning O‘zbekistondagi elchixonasi ma’lum qildi. Konferensiya ishida O‘zbekiston Respublikasi prezidenti Shavkat Mirziyoyev, Afg‘oniston Islom Respublikasi prezidenti Ashraf G‘ani, Pokiston Islom Respublikasi bosh vaziri Imron Xon, Markaziy va Janubiy Osiyo mamlakatlari, boshqa xorijiy davlatlarning tashqi ishlar vazirlari va yuqori darajadagi vakillari ishtirok etishi rejalashtirilgan.